b'\n_START_ARTICLE_\nBenny Feilhaber\n_START_SECTION_\nKlubblag\n_START_PARAGRAPH_\nBenny Feilhaber skrev under for Hamburger SV i juli 2005. I 2005/06-sesongen spilte han ingen kamper for HSV, men for reservelaget til klubben ble det 30 kamper og 2 m\xc3\xa5l i denne sesongen. Han debuterte for Hamburger SV i ligasammenheng den 12. oktober 2006 da han kom inn som innbytter i en kamp mot Schalke 04. Hans f\xc3\xb8rste kamp fra start kom 22. oktober 2006 da HSV slo Bayer Leverkusen 2-1, og totalt ble det 9 ligakamper for klubben fra Hamburg i 2006/07-sesongen. I tillegg ble det 2 kamper i Mesterligaen der hans debut i denne turneringen kom mot Porto den 1. november 2006. Feilhaber spilte hele denne kampen, mens han i en kamp mot Arsenal den 21. november 2006 ble byttet inn foran 2. omgang._NEWLINE_Den 14. august 2007 skrev Feilhaber under p\xc3\xa5 en 3-\xc3\xa5rskontrakt med den engelske klubben Derby County som betalte HSV \xc2\xa3 1 000 000 i overgangssum.\n_START_SECTION_\nLandslag\n_START_PARAGRAPH_\nBenny Feilhaber debuterte p\xc3\xa5 USAs landslag 25. mars 2007 i en vennskapskamp mot Ecuador. USA vant kampen 3-1, og Feilhaber startet og spilte hele kampen. Hans neste landskamp kom 28. mars 2007 da USA spilte 0-0 mot Guatemala i en vennskapskamp. Han startet ogs\xc3\xa5 denne kampen, men i det 59. spilleminutt ble han byttet ut. Den 2. juni 2007 fikk han bokf\xc3\xb8rt sin tredje landskamp da Kina var motstander i en vennskapskamp. USA vant kampen 4-1, og i det 28. spilleminutt scoret han sitt f\xc3\xb8rste landslagsm\xc3\xa5l for USA. Feilhaber, som startet kampen for USA, hadde ogs\xc3\xa5 en m\xc3\xa5lgivende pasning i det 75. minutt f\xc3\xb8r han ble byttet ut i det 80. minutt.'